ભારતીય ટીમ કેરેબિયન ટીમ દ્વારા આપવામાં આવેલા 183 રનના લક્ષ્યને ચેઝ કરવા માટે મેદાને ઉતરી હતી, જોકે ભારતની પહેલી વિકટ શીખર ધવન(9)ની ચોથી ઓવરમાં પડી ગઇ. બાદમાં રોહિત શર્મા(7) પણ સસ્તામાં આઉટ થઇ ગયો. વિરાટ કોહલી પણ 33 રન બનાવીને આઉટ થઇ ગયો. ત્યાર બાદ અજિંક્ય રહાણે(14), સુરેશ રૈના(22), રવિન્દ્ર જાડેજા(13) પણ સસ્તામાં આઉટ થઇ ગયા. બાદમાં કપ્તાન મહેન્દ્ર સિંહ ધોનીએ 45 રનોની કપ્તાની પારી ખેલી અને ભારતને જીત અપાવ્યો, તેમને સાથ આપ્યો આર અશ્વિન (16)ને, બંને ખેલાડીઓ અણનમ રહ્યા. ભારતે 39.1 ઓવરમાં 6 વિકેટના નુકસાન પર 185 રન ફટકારીને જીત નોંધાવી દીધી. ભારતની વર્લ્ડકપ 2015માં સતત ચોથી જીત છે.